ચાંદખેડાનો રહેવાસી રૂશિલ પંડ્યાને પણ આવો જ અનુભવ છે. તે કહે છે કે ‘હું અમદાવાદમાં રહું છું તેના માટે ભગવાનનો જેટલો પાડ માનું તેટલો ઓછો છે. મંગળવારે રાતે જ્યારે હું જોબ પરથી ઘરે આવતો હતો ત્યારે ભારે વરસાદના કારણે નવરંગપુરા પાસે મારી બાઈક બંધ પડી ગઈ હતી. પાણીના ભરાવાથી હું બાઇકને ખૂબ પ્રયત્ન બાદ પણ આગળ વધારી નહોતો શકતો તેટલામાં એક અજાણ્યો યુવક બાઇક પર મારી પાસે આવ્યો અને તેણે મને બાઇક ચાલુ કરવામાં મદદ કરી હતી. તેમજ પાણી ભરાયેલા તે વિસ્તારમાંથી બહાર નીકળવા માટે પણ મદદ કરી હતી.’